**ZAPISNIK**

**16 SEJE IZVRŠNEGA ODBORA MEDOBČINSKE NOGOMETNE ZVEZE LJUBLJANA**, ki je bila v ČETRTEK 22. 6. 2023, ob 17,00 uri, v prostorih MNZ Ljubljana, Pod hribom 55, Ljubljana.

**Navzoči člani IO:** Mag. Mravljak Gvido, Oražem Stanislav, Majcen Boštjan

**Odsotni člani IO:** Koren Rafael, Marinko Aleš, Korošec Rok, Ložar Miha, Jereb Manca, Lobe Leon, Cerar Žan, Rozina Grega, Govedarević Stevo in Razboršek Dušan.

**Navzoči člani NO**:

**Odsotni člani NO:** Dobrun Žiga, Gašperšič Robert, Kreft Rado

**Ostali navzoči:** Sandi Kranjec, Dragica Istenič

**DNEVNI RED:**

1. Sprejem dnevnega reda 16. seje.

2. Potrditev zapisnika 15. seje IO z dne 11. 5. 2023.

3. Poročilo vodje tekmovanja MNZL.

4. Poročilo predsednika o sprejetih pomembnejših sklepih na 34. seji IO NZS.

5. Vloga Športnega društva Bloke v članstvo MNZ Ljubljana.

6. Določitev višine kazni za neprihod na tekmo (Kočevje, Bela krajina, Kolpa).

7. Razprava o mladinskih ligah v tekmovalni sezoni 2023/2024.

8. Seznanitev vodje tekmovanja z aktivnostmi za začetek tekmovalne sezone 2023/2024.

9. Pobude in predlogi.

10. Razno.

**1. Sprejem dnevnega reda 16. seje.**

Predsednik je pojasnil, da se bo na tokratni seji, ki ni sklepčna, opravila zgolj vsebinska razprava o posameznih točkah in bod na tej podlagi formirali predlogi sklepov, kjer bi bilo to potrebno. Naknadno bo opravljena še dopisna seja IO MNZ Ljubljana, na kateri se bo glasovalo o potrditvi le teh.

**2.** **Potrditev zapisnika 15. seje IO z dne 11. 5. 2023**

Zapisnik je bil po Poslovniku dela IO MNZL članom posredovana po elektronski pošti. Predsednik je na hitro preletel in komentiral obravnavne sklepe in povedal, da bo potrditev zapisnika naknadno opravljena preko dopisne seje.

**3. Poročilo vodje tekmovanja MNZL**

Vodja tekmovanja je povedal, da se v tekmovanju od zadnje seje ni veliko zgodilo. Tekmovanje se je z nekaj težavami dobro zaključilo. Pokali so prvakom po kategorijah lig so bili razdeljeni. Potekala je tudi konkretna akcija o naknadnem pridobivanju manjkajočih zapisnikov v sistemu. Veliko smo jih dobili, še vedno, pa jih pri selekcijah, kjer ni sodnikov, kar nekaj manjka. Predvsem pri U12, U11 in U10. Problem je tudi pri turnirjih U8 in U9. Spomladanski čas je tudi čas ostalih turnirjev, ki jih organizirajo klubi v Sloveniji in tujini. Prestavljanja tekem oziroma neprihodi na tekme izhajajo tudi iz tega razloga. Vodja tekmovanja je razmišljal tudi o tem, kako za to poiskati rešitev. V opozorilu, ki ga je poslal klubom po elektronski pošti je navedel, da bodo klubi, ki ne bodo posredovali manjkajočih zapisnikov, sankcionirani. Vendar se je sedaj izkazalo, da bi bilo teh klubov kar nekaj, kar bi bilo preveč za disciplinsko obravnavo, poleg tega, pa zaradi kaznovanja zapisnikov ne bi mogli pridobiti. Predlagal je, da se za naslednjo sezono sprejme sklep, ki bo klubom dovoljeval prestavitev tekem zgolj ob hkratnem dogovoru novem terminu in zabeleženem v sitemu tekmovanja ob prestavitvi tekme. Sicer prestavitev tekme ne bo mogoča.

Predsednik je povedal, da se bo sklep sprejemal dopisno. Objavljen bo tudi na spletni strani MNZ Ljubljana.

Vodja tekmovanja je klubom poslal dopis z natančnimi navodili za naslednjo sezono, ki jih potrebujejo ob prijavi ekip za TL 2023/24. Prijava članski ekip se zaključi 1. julija, ostale lige pa 15.ga.

Po krajši razpravi je podpredsednik Stane Oražem predlagal, da se na DNTOZ Ljubljana pošlje zahtevo, da nam kot strokovna organizacija, pripravi mnenje o pomembnosti udeleževanja ekip mlajših selekcij na turnirje z vidika razvoja nogometaša.

Tudi ta predlog bo podan na dopisno sejo.

**4. Poročilo predsednika o sprejetih pomembnejših sklepih na 34. seji IO NZS**

Delitev sredstev iz naslova medijskih in sponzorskih pravic in finančne spodbude

Člani izvršnega odbora so potrdili predlog strokovne službe NZS o delitvi sredstev iz naslova medijskih in sponzorskih pravic za prihajajočo sezono. Tako bo med klube Prve lige Telemach razdeljeno skupno 2.100.000 EUR iz naslova trženja medijskih in sponzorskih pravic. Zmagovalec Pokala Pivovarna Union bo prejel nagrado 80.000 EUR v denarju in 10.000 EUR v izdelkih, finalist pa 20.000 EUR v denarju in 10.000 EUR v izdelkih.

Sredstva iz medijskih in sponzorskih pravic za klube 2. SNL se v sezoni 2023/24 razdelijo med klube v skupnem znesku 120.000 EUR.

Zmagovalke ženskega Pokala Pivovarna Union bodo ob koncu sezone 2023/24 prejele nagrado v višini 20.000 EUR, finalistke pa 5.000 EUR, medtem ko bodo klubi, ki bodo v prihodnji sezoni tekmovali v 1. SŽNL prejeli vsak 3.500 EUR iz naslova trženja medijskih in sponzorskih pravic.

Prav tako so člani IO sprejeli sklep o finančni spodbudi klubov 2. SNL in 3. SNL, ki napredujejo v višje tekmovanje. Tako bosta kluba 2. SNL, ki sta se uvrstila v 1. SNL, prejela finančno vzpodbudo v višini 30.000 EUR (polovico v opremi), kluba 3. SNL, ki bosta nastopila v 2. SNL pa pripada vzpodbuda v višini 10.000 EUR (prav tako polovica v opremi).

Rezervni igralci v 1. SNL, 2. SNL in Pokalu Slovenije

IO NZS je potrdil sklep o večjem številu rezervnih igralcev na zapisniku tekem 1. SNL, 2. SNL in Pokalu Slovenije. Namesto doslej dovoljenih sedem, bo na zapisniku lahko navedenih 12 (v 1. SNL) oziroma 9 (velja za 2. SNL, Pokal Slovenije in 1.SML) rezervnih igralcev. Korak, ki je prvotno narejen v skrbi za varnosti in zdravje igralcev, je obenem naravna posledica večjega števila menjav, ki so v prejšnji sezoni postale stalnica, poleg tega pa NZS s tem sledi mednarodnim trendom, saj večina prvenstev že sedaj dovoljuje večje število rezervnih igralcev na klopi. NZS zaradi tega pravila pričakuje, da bodo trenerji več mest med rezervisti na največjih tekmah namenili tudi mladim in obetavnim domačim nogometašem.

Evalvacija Strategije NZS 2021-2025

NZS je ob sprejemu strategije za razvoj slovenskega nogometa sprejela tudi ključne strateške usmeritve in ključne aktivnosti, ki bodo pripeljale do želenih strateško določenih ciljev. Izvršni odbor NZS se je na seji seznanil z evalvacijo strategije, ki ponuja podrobnejši vpogled v delo in aktivnosti NZS. Med tistimi, ki so že uspešno zaključene, so tako novi programi na področju usposabljanja trenerjev – izveden je program trener vratarjev UEFA A, ter program UEFA mentorstva za trenerke, potrjen je program ter razpis sofinanciranja trenerjev za obdobje 2022-2026, glede na opravljeno analizo obstoječih tekmovalnih sistemov, pa je NZS že izvedla tudi nekatere spremembe v tekmovalnih sistemih NZS.

V sklopu programa za promocijo nogometa v vrtcih in osnovnih šolah je NZS uspešno izvedla tudi letni program nogometa v šolah in vrtcih, redno pa izvaja tudi letne programe nogometa za vse na nivoju NZS in MNZ. Projektov, ki se izvajajo v okviru rednih aktivnosti je še ogromno, kot tudi takih, ki so v teku in bodo zaključeni v skladu s časovnico, določeno v strategiji NZS.

Poročilo o licenciranju nogometnih klubov

Izvršni odbor je sprejel poročilo o licenčnih postopkih za tekmovalno leto 2023/24, ko so licenčni organi NZS izvedli že dvajseti zaporedni postopek licenciranja slovenskih nogometnih klubov, tako na ravni UEFA tekmovanj kot tekmovanj v slovenskih nogometnih ligah. Postopek licenciranja je bil izveden na podlagi Pravilnika o licenciranju nogometnih klubov (V7.0).

Medtem ko je licenčni oddelek NZS nudil strokovno podporo, tako komisiji kot klubom, je Komisija NZS za licenciranje na prvi stopnji pregledala uradno licenčno dokumentacijo in odločala ob doslednem upoštevanju Pravilnika NZS in UEFA za licenciranje nogometnih klubov, UEFA standarda, sklepov organov NZS in UEFA. Vse odločitve licenčnih organov NZS so bile sprejete ob doslednem upoštevanju določil Pravilnika NZS za licenciranje nogometnih klubov in UEFA standarda v zvezi z zagotavljanjem popolne neodvisnosti pri odločanju v posameznih primerih.

Komisija na 1. stopnji je zavrnila podelitev licence trem prosilcem za licenco, in sicer dvema za tekmovanja v 1. SŽNL in enemu za UEFA tekmovanja in tekmovanja v 1. SŽNL ter enem prosilcu za licenco za tekmovanje v 3. SNL. Na zavrnitev podelitve licence sta se pritožila le dva kluba iz 1. SŽNL, v pritožbenem postopku je bila enemu klubu licenca podeljena, enemu pa je bila pritožba zavrnjena, kot neutemeljena.

Finančne vzpodbude za futsal klube

Za nagrade in finančne spodbude bodo v prihodnji sezoni tekmovali tudi futsal klubi. Za napredovanje v višji rang tekmovanja (iz 2. SFL v 1. SFL) po odigrani sezoni 2023/24 bo NZS namenila 4.000 EUR vzpodbude za oba kluba, polovico tega v obliki opreme, v kolikor bosta sezono 2024/25 tudi nastopila v 1. SFL.

Zmagovalec Futsal Pokala Terme Olimija bo po zaključku tekmovanja prejel nagrado v višini 4.000 EUR, finalist pa 2.000 EUR. Zmagovalke ženskega pokalnega tekmovanja v Futsala bodo prejele nagrado v višini 2.000 EUR, finalistke pa 1.000 EUR.

Izvršni odbor NZS pa je sprejel še sklep o dodelitvi finančne vzpodbude za klube 1. SFL in 2. SFL, ki v celotni tekmovalni sezoni 2023/24 nastopajo z vsemi selekcijami (U19, U17, U15 in U13) v NZS tekmovanjih mlajših kategorij. Vsak klub, ki izpolnjuje ta pogoj prejme finančno vzpodbudo v višini 2.000,00 EUR (50% v denarnih sredstvih in 50% v športni opremi).

Spremembe predpisov Nogometne zveze Slovenije

NZS je v okviru svojega delovanja zavezana k neprestanemu napredku in izboljševanju svojega delovanja in svojih predpisov, da lahko tako kar se da dobro izpolnjuje svoje cilje in namen ustanovitve. IO je zato sprejel spremembe Disciplinskega pravilnika NZS in Pravilnika NZS o registraciji in statusu igralcev. Bistvene spremembe v disciplinskem pravilniku se nanašajo na spremembe disciplinske odgovornosti in predvidenih kazni, postopkovne spremembe, odgovornost in sankcije za nespoštovanje odločitev, ter manjše spremembe na podlagi izkušenj, pridobljenih z delom disciplinskih organov NZS. Spremembe PRSI pa se nanašajo predvsem na usklajevanje s predpisi FIFA na področju registracij in prestopov igralcev.

Vodja tekmovanja je povedal, da bi bilo potrebno zvišati pritožbeno takso, ki je trenutno 160 eur. Člani so se po krajši razpravi strinjali, da se dopisna seja izvede za povišanje na 200 eur.

**5. Vloga Športnega društva Bloke v članstvo MNZ Ljubljana**

Športno društvo Bloke je po pošti, dne 5. 6. poslal vlogo z članstvo v MNZL in vso ostalo potrebno dokumentacijo, ki jo zahteva Statut MNZ Ljubljana.

- prošnjo za včlanitev v MNZ Ljubljana

- izjava o strinjanju s statutom MNZ Ljubljana

- vlogo za registracijo nogometnega kluba v register NZS

- izpis iz AJPES-a

- izpis iz DURS-a

- odločbo upravne enote Kamnik

- dokument s podatki o klubu (naslov, osebe ...)

- statut društva in

- zapisnik ustanovnega zbora

Po pregledu smo ugotovili, da je vloga, glede na zahteve statuta, popolna. S tem se ugotavlja, da ŠD Bloke izpolnjuje formalne zahteve za članstvo v MNZ Ljubljana. Izvršni odbor mora sprejeti sklep, ki ga bo predložilo kot predlog na prvi naslednji Skupščini v dokončen sprejem. V kolikor skupščine ne bo do jeseni, se za klub izda začasni sprejem članstva in se ga pošlje na NZS, s tem se bo klub lahko prijavil v naslednjo tekmovalno sezono.

PREDLOG SKLEPA ZA DOPISNO SEJO: Člani izvršnega odbora MNZ Ljubljana so sprejeli sklep, da Športno društvo Bloke izpolnjuje formalne zahteve za članstvo v MNZ Ljubljana. Njihovo vlogo za članstvo bo izvršni odbor predložil kot predlog na prvi naslednji skupščini za dokončni sprejem. V kolikor skupščine ne bo do jeseni, se za klub izda začasni sprejem članstva in se ga pošlje na NZS, s tem se bo klub lahko prijavil v naslednjo tekmovalno sezono**.**

**6. Določitev višine kazni za neprihode na tekme (Kočevje, Bela krajina, Kolpa)**

Vodja tekmovanja je povedal, da se opaža povečanje neprihodov klubov na delegirane tekme ali turnirje v bolj oddaljenejše kraje MNZ Ljubljana kot npr.: NK Kočevja, ŠD Bele Krajine in Kolpe. O tem je IO MNZ Ljubljana že razpravljal na predhodni seji, vendar ni določil višine kazni za neprihode. To je po njegovem mnenju skrajno nepošteno do nasprotnika in seveda igralcev, ker trenirajo nogomet zaradi tekem. Tudi v vseh drugih MNZ so klubi med seboj oddaljeni v enakih razmerjih kot je to v MNZ Ljubljana. Ne moremo dopuščati samovolje trenerjev ali staršev, da odločajo kam bodo šli na gostovanje. Eden od razlogov, da klubi ne prihajajo na tekme, so po njegovem mnenju tudi prenizke disciplinske kazni za neprihode. Predlaga enotno kazen, za vse selekcije, in to je 400 eur. Namreč tovrstna kazen na NZS je 1.000 eur. Na MNZL se je v preteklosti pri svojih kaznih določilo cca 25-30 % NZS - ih. Ker ne moremo ločevati prihodov na tekme v bolj ali manj oddaljene kraje je možno določiti kazen samo za vse neprihode. Udeležbe na tekmah se bodo v prihodnosti sproti spremljale in bodo po potrebi dopolnjeni ukrepi, da se vzpostavi red. Po krajši razpravi so se o višini strinjali tudi ostali člani.

Sklep o predlagani spremembi se bo sprejemal na dopisni seji.

**7. Razprava o mladinskih ligah v tekmovalni sezoni 2023/2024**

Glede sprememb tekmovanj v mladinskih tekmovanjih v ligah NZS (vezanih tekem kadetov in U 15 ter ločeni mladinski ligi in dopuščanju igranja starejših igralcev v mladinskih ekipah) je prepuščeno MNZ jem, da ostanejo pri sedanjem sistemu tekmovanj ali se tudi tekmovanja na nivoju MNZ Ljubljana uskladi s tekmovalnim sistemom sprejetim na NZS,

Ključni pomisleki so pri igranju starejših igralcev za mladinske ekipe, da bi v nekaterih ekipah zaradi pomanjkanja igralcev mesta zapolnili s kadeti in bi tako lahko prišlo do prevelikih razlik med igralci. Mnenje o tem je podala tudi Komisija za mladinski nogomet, da naj se sladi sprejetim pravilom na NZS tudi na MNZ Ljubljana.

Predlog sklepa: MNZL bo upošteval Tekmovalni pravilnik NZS za mladinska tekmovanja.

**8. Seznanitev vodje tekmovanja z aktivnostmi za začetek tekmovalne sezone 2023/2024**

IO MNZ Ljubljana je bil seznanjen o neformalnih govoricah, da je NK komenda podala prošnjo za članstvo v MNZ Gorenjska, čemur nihče ni izrecno nasprotoval. Kaj to pomeni za MNZ Ljubljana je popolnoma nejasno in kaj to pomeni za tekmovanje NK Komenda v MNZ Ljubljana v prihodnji sezoni. Težave, ki smo jih obravnavali na zadnji seji glede članskih ekip in sestave obeh lig se tičejo tudi tega vprašanja, saj se računa na ponovno formiranje članske ekipe NK Komenda. Po krajši razpravi je bil podan predlog, da se za vse nejasnosti tako glede postopka morebitne spremembe članstva, posledicah in obveznostih povpraša na pravno službo NZS, da bo MNZ Ljubljana seznanjen s postopanjem v takšnem primeru, ki je prvi v zadnjih 25 letih. Pravila Statuta in drugih pravnih aktov MNZ Ljubljana so v takšnem primeru nezadostna. Pred sestavo članskih lig je potrebno počakati na pravno mnenje NZS in spremljati potek dogodkov.

Ostale stvari je vodja tekmovanja povedal že pri 3.točki dnevnega reda.

**9. Pobude in predlogi.**

**10. Razno.**

Seja se je zaključila ob 18.45 uri.

**Zapisnikarica: Predsednik MNZ Ljubljana**

Istenič Dragica Mag. Mravljak Gvido

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_